laion/Wikipedia-Exotic huggingface dataset:
Aleksander Litvinov

Aleksander Litvinov (sündinud 8. veebruaril 1956) on Eesti skulptor. Litvinov lõpetas 1980. aastal Eesti Riikliku Kunstiinstituudi skulptuuri erialal. Ta on 1992. aastast Eesti Kunstnike Liidu liige ja kuulub Eesti Kujurite Ühendusse. 2010. aastal astus Litvinov Vene Kunstnike Ühenduse Eestis liikmeks. Kuni 1990. aastani töötas ta eri stiilides, nagu realism, konstruktivism, kontseptualism. Sel perioodil oli põhiliseks materjaliks puit. Alates 1990. aastast hakkas Litvinov tegelema miniplastikaga, milles tema lemmikteemaks said loomad ja põhimaterjaliks pronks. Esialgu kasutas ta realistlikku lähenemisviisi: anatoomia, proportsioon, liikumine; seejärel muutus stilistika märgi, arhetüübi sümboli suunas. Loomad said tema jaoks üheks mooduseks vaadata inimest tema jaoks ebaharilikul kujul. Litvinov võttis osa paljudest animalistliku skulptuuri festivalidest. Alates 2001. aastast on animalism tema lemmikteema. Tema töid leidub Eesti Kunstimuuseumis, Eestis, Lätis, Leedus, Soomes, Rootsis, Monacos, Itaalias, Venemaal, Saksamaal. 1982–1989 näitused Tallinna Kunstisalongis 1985 – 2. auhind, Miniplastika konkurss, Tallinn 1987 – 3. auhind, Skulptuurikonkurss, Tartu 1988 – näitus "15 Tallinna kunstnikku", Malmö, Rootsi 1989 – isikunäitus Tallinna Kunstisalongis 1995 – VI Rahvusvaheline Puitskulptuuri Sümpoosion, Tallinn 1996 – isikunäitus galeriis Dominicanes, Tallinn 1997 – näitus festivalil Probaltica 97, Torun, Poola 1998 – 1. auhind, I Balti Loomaskulptuuride Festival 1999 – näitus galeriis Borey Art Gallery, Peterburi 1999 – näitus "Peterburi kunstnikud", Peterburi 2000 – 3. auhind, II Balti Loomaskulptuuride Festival 2002 – III Balti Loomaskulptuuride Festival 2004 – 2. auhind, IV Balti Loomaskulptuuride Festival 2010 – Grand Prix, International M.C.A., Cannes, Prantsusmaa 2011 – Grand Prix, Aleksius II monumendi konkurss, Tallinn 2012 – monumendi avamine Patriarh Aleksius II mälestuseks, Lasnamäe õigeusu kirikus 2012 – näitus, International M.C.A., Cannes, Prantsusmaa 2012 – näitus, Galerie des Lombards, Cannes, Prantsusmaa 2013 – grupinäitus "Toit", Rios Art Galeriis, Tallinn 2013 – "Kaasaegne vene kunst Eestis", Tallinna Vene Muuseumis 2013 – grupinäitus "Hobid", Rios Art Galeriis, Tallinn 2014 – BECC heategevuslikul kunstioksjonil osalemine, Tallinn 1992 – Vantaa kiriku suure Risti kujundamine ja teostamine. Vantaa, Soome (puu) 2012 – Patriarh Aleksius II mälestuseks, Lasnamäe õigeusu kirikus, Tallinn http://uudised.err.ee/v/eesti/9578d7bb-6c83-407d-9993-29e42487d1dc http://tallinncity.postimees.ee/966070/fotod-tallinnas-avati-patriarh-aleksius-ii-monument http://elu24.postimees.ee/2603840/ponev-naitus-galerii-rios-naitas-teoseid-teemal-hobid http://www.becc.ee/past-events/the-becc-charity-burns-supper-24th-january-2014/ www.litvinovart.com
Leelis

Leelisteks nimetatakse keemias tugevaid aluseid, nimelt metallide hüdroksiide, mis vees lahustudes dissotsieeruvad metalli- ja hüdroksüülioonideks. Leeliste hulka kuuluvad näiteks naatriumhüdroksiid – NaOH kaaliumhüdroksiid – KOH kaltsiumhüdroksiid – Ca(OH)2 baariumhüdroksiid – Ba(OH)2 Lehelis
Buddy MacKay

Kenneth Hood MacKay Jr. (sündinud 22. märtsil 1933 Ocalas) on Ameerika Ühendriikide poliitik ja diplomaat, Demokraatliku partei liige. Aastatel 1983–1989 kuulus ta USA Esindajatekotta. Enne seda oli ta Florida osariigi Esindajatekoja (1968–1974) ja Florida osariigi Senati liige (1974–1980). Ta oli aastatel 1991–1998 Florida asekuberner. 1998. aastal kandideeris ta Florida kuberneriks, kuid kaotas Vabariiklaste kandidaadile Jeb Bushile 44.7-55.3. 12. detsembril 1998 suri aga ametis olev kuberner Lawton Chiles ootamatult südamerabandusse ning MacKayst sai 23 päevaks, kuni Bushi ametisseasumiseni 5. jaanuaril 1999 kuberneri kohusetäitja.
Novaja Zemlja efekt

Novaja Zemlja efekt on polaarmiraaž, mida põhjustab päikesevalguse suur murdumine atmosfääriliste termokliinide vahel. Novaja Zemlja efekt jätab mulje, et päike tõuseb varem kui see tegelikult (astronoomiliselt) peaks toimuma ning sõltuvalt ilmastikutingimustest näitab efekt päikest kas joone või nelinurgana (vahel kutsutakse seda "nelinurkseks päikeseks"), mis koosneb lamedatest liivakella kujudest. Miraaži tekkimiseks on tarvis, et päikese kiirtel oleks sadade kilomeetrite suurune inversioonikiht (vähemalt 400 km) ning see sõltub ka inversioonikihi temperatuurigradiendist. Päikesevalgus peab kaarduma Maa kumeruseni vähemalt 400 km, et võimaldada päikese ketta nägemise kõrguse 5-kraadist tõusu. Esimene, kes seda fenomeni jäädvustas, oli Willem Barentsi kehva saatusega kolmanda polaarekspeditsiooni liige Gerrit de Veer. Efekt on saanud nime Novaja Zemlja saarestiku järgi, kus de Veer seda fenomeni esimest korda täheldas. Novaja Zemlja Willem Barents Andmeid ja pilte
Orlivka (Teplõki rajoon)

Orlivka (ukraina keeles Орлівка) on küla Ukrainas Vinnõtsja oblastis Teplõki rajoonis. Elanike arv on 805. Pindala on 0,432 km².
Olga Kuzenkova

Olga Kuzenkova (sündinud 4. oktoobril 1970 Smolenskis) on Venemaa vasaraheitja. Olümpiavõitja (2004). Ta heitis esimese naisena vasarat üle 70 meetri. Positiivse dopinguproovi tõttu jäi ta ilma 2005. aasta maailmameistritiitlist. Sydney 2000 hõbemedal 69.77 Ateena 2004 olümpiavõitja 75.02 Sevilla 1999 hõbemedal 72.56 Edmonton 2001 hõbemedal 70.61 Pariis 2003 hõbemedal 71.71 Helsingi 2005 maailmameister 75.10 Budapesti 1998 hõbemedal 69.28 München 2002 Euroopa meister 72.94 Pilte Olga Kuzenkovast Helsingi 2005 Ateena 2004 München 2002
Aerosmith

Aerosmith on USA rokkansambel. Bänd sai alguse 1970. aastal Massachusettsi osariigis Bostonis, kui Steven Tyleri algatusel liideti kaks bändi (Chain Reaction, Jam Band) kokku ansambliks Aerosmith. Bändid mängisid varem samal kontserdil ning kuna Tylerile meeldis väga Jam Bandi kõla, tegi ettepaneku kaks bändi liita. 1970. aasta oktoobris said bändide liikmed kokku, et liitumist arutada. Tyler, kes oli olnud Chain Reactioni trummar ning taustalaulja, keeldus uues bändis trumme mängimast. Ta oli nõus liituma vaid juhul, kui saab olla juhtlaulja. Kuna teised sellega nõustusid, siis moodustatigi Aerosmith. Bändi algusaastad olid keerulised: liikmed pidid elama ühiskorteris ning aeg-ajalt varastasid nad poest toitu. Hea õnne korral esines bänd mõnesaja dollari eest väikestel üritustel. Reklaami tegid nad endale vaid ise, sest ajakirjanduse tähelepanu nad ei pälvinud. 1972. aastal õnnestus Aerosmithil tänu tutvustele mängida mõnele plaadifirma esindajale. Samal aastal sõlmisid nad esimese plaadistuslepingu Columbia Recordsiga. Aerosmithi singlid ja debüütplaat lõid laineid ja nende populaarsus kasvas kiiresti. Juba 1975. aastal esines koosseis Detroitis 80 000 inimesele. Aerosmith salvestas sageli, veel tihedamad olid aga turneed. Aastate jooksul on neil olnud vaid mõni pikem paus, tavaliselt bändivälistel põhjustel. 1981 taastus Steven Tyler raskest mootorrattaõnnetusest. 1990 võttis bänd inspiratsiooni leidmiseks aja maha. 1998 vigastas Tyler kontserdi ajal põlve ja veidi hiljem sai Joey Kramer bensiinijaama põlengus teise astme põletuse. Aerosmithi on tunnustatud MTV muusikaauhindade ja mitme Grammyga, samuti on nad lisatud Rock'n'rolli Kuulsuste Halli. 5. juulil 2007 andis Aerosmith turneel "2007 World Tour" kontserdi ka Tallinnas A. Le Coq Arenal. Steven Tyler – vokaal Brad Whitford – kitarr Joe Perry – kitarr Tom Hamilton – basskitarr Joey Kramer – trummid "Aerosmith" (1973) "Get Your Wings" (1974) "Toys In The Attic" (1975) "Rocks" (1976) (US #3) "Draw The Line" (1977) "Live Bootleg" (1978), kontsertalbum "Night In The Ruts" (1979) "Rock In A Hard Place" (1982) "Done With Mirrors" (1985) "Classics Live" (1986), kontsertalbum "Permanent Vacation" (1987) "Classics Live vol 2" (1987), kontsertalbum "Pump" (1989) (US #5; UK #3) "Get A Grip" (1993) (US #1; UK #2) "Nine Lives" (1997) (US #1; UK #4) "A Little South Of Sanity" (1998), kontsertalbum "Just Push Play" (2001) (US #2; UK #7) "Honkin' On Bobo" (2004) (US #5) "Rockin' The Joint" (2005), kontsertalbum "Music From Another Dimension" (2012) "Greatest Hits" (1980) "Gems" (1988) "Pandora's Box" (1991) "Box Of Fire" (1994) "Big Ones" (1994) "Young Lust: The Aerosmith Anthology" (2001) "O, Yeah! The Ultimate Aerosmith Hits" (2002) "Chronicles" (2005) "Devil's Got a New Disguise – The Very Best of Aerosmith" (2006) "20th Century Masters – The Millennium Collection: The Best Of Aerosmith" (2007) "Tough Love: Best of the Ballads" (2011) "The Essential Aerosmith" (2011) "Crazy" Ametlik koduleht Plaadifirma ametlik leht
Vabakäiguvang

Vabakäiguvang on vang, kes käib vanglast või vangilaagrist vabalt väljas tööl.
Humoraalne immuunsus

Humoraalseks immuunsuseks ehk humoraalseks immuniteediks ehk humoraalseks immuunvastuseks nimetatakse paljude selgrootute ja selgroogsete loomade immuunsuse liiki. Taimede seemnetes ja selgrootute loomade kudedes esineb immunoloogilise antikeha taoliselt toimiv valk lektiin. Putukatel on humoraalne immuunsus immuunsüsteemi osa. Selgroogsetel põhineb humoraalne immuunsus kehavedelikes lahustunud antikehadel. Humoraalne immuunsus on suunatud kehavedelikku sattunud infektsioossete bakterite, viiruste ja suurte molekulide vastu. Peamiseks humoraalse immuunsuse kandjaks on vesilahustuvad antikehad e immunoglobuliinid, mis moodustavad kuni 20% vereseerumi valkudest. Immunoglobuliine toodavad aktiveerunud B-lümfotsüüdid (komplekteeritakse luuüdi tüvirakkudest ja küpsevad lümfikoes). Kehavedelikku ilmunud antigeen aktiveerib B-lümfotsüüdid immuunglobuliine eritavateks plasmatsüütideks (plasmarakud). Humoraalse immuunsuse alla kuuluvad ka komplemendivalgud: mitmest valgust koosnev süsteem, mille aktiveerimisel toimub organismi sattunud bakterite hävitamine. Humoraalne immuunsus koos rakulise immuunsusega liigitatakse lümfoid(-immuun)süsteemi. Madude humoraalse immuunsusega seonduvat on vähe uuritud, maoperekonda Liasis liigitatud Liasis fuscus madude uurimisel tuvastati, et humoraalne immuunsus sõltub neil ka vanusest. "Meditsiinisõnastik" 269:2004. "Inimorganismi biomolekulid ja nende meditsiiniliselt olulisemad ülesanded Inimorganismi metabolism, selle häired ja haigused". Mihkel Zilmer, Ello Karelson,Tiiu Vihalemm, Aune Rehema, Kersti Zilmer, Biokeemia Instituut, Tartu Ülikool, lk 67, 2010, ISBN 978-9985-2-1540-1 Beata Ujvari, Thomas Madsen, Age, parasites, and condition affect humoral immune response in tropical pythons, Behavioral Ecology (January/February 2006) 17 (1): 20-24.doi: 10.1093/beheco/ari091, Veebiversioon (vaadatud 24.03.2014) (inglise keeles) The Immune system, Veebiversioon (vaadatud 24.03.2014) (inglise keeles) Sissekanne Encyclopaedia Britannica-s
Senegali lipp

Senegali lipp võeti kasutusele 20. augustil 1960. Lipp sarnaneb Mali Föderatsiooni lipuga, mille moodustasid Prantsuse Sudaan ja Senegal, kui nad Prantsusmaast lahku lüües iseseisvusid. Senegal eraldus föderatsioonist 22. augustil 1960 ja võttis kasutusele peaaegu sama lipu, kuid asendas dogonite sümboli kanaga (musta mehe figuuri) rohelise tähega. Senegali lipp on üleaafrikalistes värvides, mida esimestena kasutasid Etioopia ja Ghana. Lipu värvide ja sümbolite tähendust ei ole selgitatud Senegali põhiseaduses, seadustes ega määrustes, kuid valitsuse veebisait annab järgmise selgituse. Roheline tähistab moslemitele Muhamedi lipu värvi, kristlastele lootust ja animistidele viljakust. Kollane sümboliseerib jõukust, toodangut, majanduse arengut, mis on riigi esimene prioriteet ja võimaldab omakorda tõsta kodanike kultuuritaset, mis on riigi teine prioriteet. Kuldne on ühtlasi kunsti ja kirjanduse, samuti intellekti värv. Punane sümboliseerib verd ning seega elu ja riigi jaoks toodud ohvreid, samuti võitlust majandusliku arengupeetusega. Roheline täht tähistab taevast ja selle kaudu rahva vaimseid väärtusi. Tähe viis haru sümboliseerivad Senegali avatust kõigile viiele mandrile. Tähe roheline värv sümboliseerib lootust, mille on toonud riigi iseseisvumine. 25. november 1958 – 4. aprill 1959 4. aprill 1959 – 20. august 1960 Ivan Sache, Željko Heimer (19.07.2008). "Senegal" (Inglise k.). Flags of the World. Vaadatud 03.01.2010.{{netiviide}}: CS1 hooldus: tundmatu keel (link)
Heinrich XII

Heinrich XII nime all tuntud monarhid: Baieri hertsog Heinrich XII oli Heinrich Lõvi Heinrich XII oli Reuß-Schleizi krahv 1744–1784 Heinrich
Oonüks

Oonüks on mustvalge kontrastsete vöötmetega vääriskivi, kaltsedoni erim. Oonüksit võib vaadelda ahhaadi erivormina. Oonüksi nimetus tuleneb ladinakeelsest sõnast onyx, mis tähendab sõrmeküünt või küünist. Oonüksit toodetakse kunstlikult ahhaadi värvimise teel. Kunstlikku oonüksitootmist tundsid juba Antiik-Kreeka ja -Rooma elanikud. Esialgsed hinnangud selle kaltsedoni erimi kohta on kirja pannud Plinius Vanem. Juba Minose kultuuris oli oonüks tuntud, seda kinnitab Knossose palee väljakaevamistel leitud oonüks. Etymology Online - Onyx International Onyx, from the Colored Gemstone Association - gemstone.org (en)
Krüsopraas

Krüsopraas on kaltsedoni õunarohelise värvusega erim. Looduses esineb seda harva, teada on leiukohad USA-s, Indias, Venemaal, Poolas, Jugoslaavias ja Kasahstanis. Rohelise värvuse annavad krüsopraasile nikli ühendid. Mineraloogilised omadused ühtivad kaltsedoni omadega. Krüsopraas oli tuntud juba antiikmaailmas, kus roomlased ja kreeklased valmistasid sellest prosse, käevõrusid, kaelaehteid ja sõrmuseid ning kaunistasid sellega templeid ja hauakambreid. Tema genees toimub serpentiniidimassiivide murenemiskoorikus. Praasem (inglise Prase) on krüsopraasi tumeroheline variatsioon. Mindat data "Gemstone education". Originaali arhiivikoopia seisuga 9. november 2013. Vaadatud 24. märtsil 2014.
Plasma (mineraal)

Plasma on kaltsedoni sibul- või määrdunudroheline erim. Selle peamine leiukoht on Zimbabwe, kus see on tuntud kui mtorolite, mtorolide ja matorolite. Rohelise värvuse annab mineraalile kroomi lisand. Värvuselt sarnaneb see krüsopraasiga, kuid viimasele annab värvuse nikkel. Plasmas võib leiduda ka musti kromiiditerasid. Rooma ajal kasutati plasmat ehete ja pitserite tegemiseks. Seal kasutatud plasma päritolu on teadmata, kuigi Plinius Vanem kirjeldas, et see on pärilt Indiast, kus tegelikult ei ole teada plasma leiukohti. Arvatakse, et see võis pärineda hoopis Türgist, kus on plasma leiukohad. Plasma kadus kasutusest II sajandil, kuid uuesti võeti see kasutusele 1950. aastatel, kui Zimbabwes Mtoroshanga linna läheduses avastati uued leiukohad. [Willing, M. J.; Stocklmayer, S.M (2003). "A new chrome chalcedony occurrence from Western Australia". Gems & Gemology 23: 265–279. " Lule-Whipp, Cigdem (2006). "Chromium Chalcedony from Turkey and Its Possible Archeological Connections". Gems & Gemology: Proceedings of the 4th International Gemological Symposium & GIA Gemological Research Conference 42. p. 115 Thoresen, Lisbet. "Ancient Glyptic Art – Gem Engraving and Gem Carving". Retrieved 2009-01-13.
Karneool

Karneool on kaltsedoni lihapruuni värvusega erim. Nimetus tuleneb kreeka keele sõnast caro, mis tähendab liha (punane värvus). Punase värvuse annavad karneoolile rauaühendid. Karneoolis võib leiduda hematiidi suletisi. Tuntumad leiukohad on Indias, Siberis, Saksamaal ja Brasiilias. Karneooli kasutati juba vanaajal ehete, kaunistuste ja pitsatite valmistamiseks. Palestiinas asuva Mehrgarhi arheoloogilistel väljakaevamistel leiti, et karneooli tunti juba IV–V aastatuhandel eKr. Karneooli leiti ka Knossose palee väljakaevamistel, mille dateering on u 1800 eKr. Rooma ajal kasutati karneooli graveeritud gemmide tegemiseks ja Vana-Egiptuses valmistati sellest skarabeuseid. Seal pandi muumiate südame kohale karneooli, sest see pidi sümboliseerima Irise verd. Karneooli genees toimub vulkaniitides ja murenemiskoorikutes. Kulke, Hermann & Rothermund, Dietmar (2004). A History of India. Routledge. 22. ISBN 0-415-32920-5. C. Michael Hogan, Knossos fieldnotes, Modern Antiquarian (2007) Section 12 of the translation of Weilue - a 3rd-century Chinese text by John Hill under "carnelian" and note 12.12 (17)
Sarder

Sarder on kaltsedoni punakaspruun erim, mis sarnaneb karneooliga. Sarderi värvitoon võib ulatuda oranžikast punasest kuni mustani. Selle kõvadus on suurem kui karneoolil. Sarderi nimetus tuleb tõenäoliselt Pärsia sõnast sered, mis tähendab kollakaspunast. Plinius Vanem uskus, et nimetus tuleb tänapäeva Türgi aladel oleva linna Sarderi nimest. Pärsias kasutati sarderit religioossete ornamentide ja ametlike pitsatite tegemiseks. Egiptlased tegid sarderist skarabeuseid. Sageli loetakse sarder ja karneool üheks mineraaliks ning kasutatakse karneooli nimetust. Chisholm, Hugh, ed. (1911). "Sard". Encyclopædia Britannica (11th ed.). Cambridge University Press
Heliotroop (mineraal)

Heliotroop on roheline kaltsedoni erim, milles esinevad punased suletised. Suletiste värvus tuleb raud(III)oksiidi sisaldusest. Kuna need punased suletised meenutavad veretilku, siis sellest tulenebki heliotroobi teine nimi – verekivi. Heliotroobi nimi tuleneb kreekakeelsetest sõnadest helios, mis tähendab päikest, ja trapein, mis tähendab muutumist. Nimetus tuleb heliotroobi omadusest valgust peegeldada. Heliotroobi valguse peegeldamise omadusi kirjeldab Plinius Vanem. Ka Giovanni Boccaccio kirjutab teose "Dekameron" VIII päeva 3. novellis heliotroobist.
Tiigrisilm

Tiigrisilm on peenkiudjas mineraalmasse sisaldav kvartsi erim, mis on kuldkollastes värvustes. Sõltuvalt valgusest võib kivi helkida nagu tiigri silm. Kuna tiigrisilm on haruldane mineraal, siis on seda juba ammustest aegadest hinnatud ja ihaldatud. Tiigrisilmale annavad omase värvuse teiste mineraalide, nagu krokidoliidi, krossiidi, tremoliidi, götiidi, ribekiidi ja rutiili, lisandid. Omapärase helgi annavad mineraalile pruuniks hapendunud krokodioliidi suletised ja toruja kujuga tühimikud. Erinevalt tavalisest kaltsedonist on tiigrisilma murdepind kiuline. Tiigrisilma kõige kuulsam leiukoht on Lõuna-Aafrika Vabariigis, kuid veel leidub teda Lääne-Austraalias, Indias, Sri Lankal, Birmas ja USA-s. Sinakaspruuni (mustjassinist, hallikassinist) tiigrisilma nimetatakse kullisilmaks. Kullisilma puhul ei ole ribekiidi või krossiidi suletised oksüdeerunud. Leiukohtadeks on Mehhiko, Sri Lanka, Austraalia ja Austria. Punakaspruuni tiigrisilma nimetatakse härjasilmaks. Rohekat (kollakasrohelist, rohekashalli kuni rohelist) tiigrisilma nimetatakse kassisilmaks. Kassisilm sisaldab amfiboliit- või serpentiin-asbesti suletisi. Selle leiukohad asuvad Sri Lankal, Indias, USA-s, Mehhikos, Brasiilias ja Saksamaal. Kõige hinnalisem kassisilm on sinakasvalge helgiga kollakasroheline kivi. http://www.quartzpage.de/eyes.html
Saku Läte

Saku Läte OÜ on 1997. aastal asutatud ettevõte, kes hakkas esimesena tootma ja villima kodumaist joogivett 18,9-liitristesse pudelitesse.[viide?] Saku Lätte joogivesi on toodetud ja villitud Saku vallas. Saku Läte OÜ äritegevuses on kolm põhisuunda: Saku Läte – joogivee tootmine ja veejahutite rentimine Saku Läte – kohviubade turustamine ja kohvimasinate rentimine Venden SIA – loodusliku mineraalvee edasimüük Koduleht
Heinrich XIII

Heinrich XIII oli mitme valitseja nimi: Heinrich XIII oli Baieri hertsog 1254–1290 Heinrich XIII oli Reußi vürst 1800–1817 Heinrich
Energiatehnika

Energiatehnika (inglise power engineering) on tehnika haru, mille valdkonda kuuluvad: energiavarude uurimine ja hõlvamine; energia muundamine, edastamine ja salvestamine; energia kasutamine. Energiatehnikal rajaneb energeetika. Endel Risthein. Energiatehnika ja maailm. Tallinn, TTÜ Kirjastus, 2013. 440 lk. ISBN 9789949235292 Endel Risthein: Sissejuhatus energiatehnikasse
Heinrich XIV

Heinrich XIV nimelised monarhid: Heinrich XIV Natternberger oli Baieri hertsog 1310–1339 Heinrich XIV oli Reußi vürst 1867–1913 Heinrich XIV on Reußi vürstliku perekonna pea alates 2012. aastast. Heinrich
Südamekahin

Südamekahinaks nimetatakse südame kuulatlusel eristatavat normaalsetele südametoonidele kaasuvat (liigset) heli. Eristatakse kolme liiki kahinaid: diastoolset kahinat, mida on (olemasolul) kuulda vatsakeste diastoli ajal; süstoolset kahinat, mida võib kuulda süstoli (kokkutõmbe) ajal; pidevat kahinat. Harilikult kontrollib arst läbivaatuse käigus stetoskoobiga kuulatledes esimest ja teist südametooni (S1 ja S2), nende võimalikku lõhestumist ning kolmandat ja neljandat südametooni (S3 ja S4), 'plõksusid' ja südamekahinaid. Enamik vastsündinutel südame kuulatlemise käigus kuuldud kahinatest osutuvad ohututeks, kuid osadel vastsündinutel näitavad need kaasasündinud südamerikkeid. Kui kuuldakse kahinat, siis püütakse tuvastada selle põhjus. Selleks tehakse harilikult elektrokardiogramm, röntgenuuring või ka ehhokardiograafiauuring. "Meditsiinisõnastik" 744:2004. "Südamehaigused". Tõlkinud Eve Sooba, Katrin Luts, Katrin Rehemaa, Margit Riit, Maret-Heda Beznossova, Helle Lippmaa, toimetanud Piibe Kohava, AS Medicina, lk 294, 2010, ISBN 978-9985-829-94-3. Thomas Biancaniello, http://circ.ahajournals.org/content/109/11/e162.long Innocent Murmurs Cardiology Patient Page, Circulation, 2004; 109: e162-e163doi: 10.1161/​01.CIR.0000122232.01606.1E, Veebiversioon (vaadatud 24.03.2014) (inglise keeles) Demonstrations: Heart Sounds & Murmurs, Veebiversioon (vaadatud 24.03.2014)
Anne Sulling

Anne Sulling (sündinud 12. oktoobril 1976 Tartus) on Eesti poliitik ja riigiametnik, XIII Riigikogu liige. Ta oli Taavi Rõivase esimese valitsuse väliskaubandus- ja ettevõtlusminister.. 1997. aastal lõpetas Sulling majanduse ja prantsuse õpingute erialal Smith College'i USA-s ning 1999. aastal sai ta magistrikraadi rahvusvahelises majanduses ja rahanduses Pariisi Dauphine'i Ülikoolis Prantsusmaal. Sulling on tegelenud Eesti CO2 saastekvoodi müügiga Keskkonnainvesteeringute Keskuses ning juhtinud Eesti eurole ülemineku projekti Rahandusministeeriumis. Samuti on ta töötanud peaministri nõunikuna ja olnud ametis Swedbankis ja Nelja Energia OÜs. 2014. aasta märtsis nimetas president Sullingu väliskaubandus- ja ettevõtlusministriks. Alates märtsist 2014 kuulub ta Eesti Reformierakonda. 24. maist 2015 kuulub ta ühtlasi Reformierakonna juhatusse. Ta kandideeris 2015. aasta Riigikogu valimistel valimisringkonnas nr 10, sai 4197 häält ning osutus valituks ringkonnamandaadiga. 2011 – Anne Sulling kui "Eesti euroalaga liitumisele kaasaaitaja" pälvis Valgetähe IV klassi teenetemärgi 2011 – Postimehe aasta inimene koos Hannu Lambiga Eesti kasutamata CO2 saastekvoodi müügi korraldamise eest Ta on kardiokirurg Toomas Sullingu tütar. "President nimetas ametisse uue valitsuse" Postimees, 26. märts 2014 "Väliskaubanduse ministriks saab Anne Sulling" ERR, 24. märts 2014 "Sulling: Eestil on 73% saastekvoodist müüdud" Äripäev, 19.04.2012 "Hindade tõstmata jätmine eurole üleminekul on ettevõtjatele vabatahtlik" e24, 17. märts 2010 "Peaministri büroo". Originaali arhiivikoopia seisuga 24. märts 2014. Vaadatud 24. märtsil 2014. "Reformierakonna ministrikandidaat Anne Sulling astub Reformierakonda" Postimees, 24. märts 2014 Reformierakond valis uue juhatuse Äripäev, 24. mai 2015. http://rk2015.vvk.ee/detailed-10.html http://rk2015.vvk.ee/acquired-mandates.html https://www.riigiteataja.ee/akt/307022011001.txt "Postimehe aasta inimesed – kvoodikauplemise meistrid" Postimees, 5. jaanuar 2012 Tähelaev: Toomas Sulling ERR arhiiv Sirje Rank: "Anne Sulling: euro on minu teema" ÄP, 15.04.2005 Priit Pullerits: "Anne Sulling ja Hannu Lamp - rekordilised rahatekitajad" Postimees 19. veebruar 2011 "Väliskaubanduse ministriks saab Anne Sulling" ERR 24.03.2014 "Sulling: mul ei olnud plaani poliitikasse siirduda" ERR 24.03.2014
Tilde

Tilde (kõnekeeles kapsaraud) on lainjas märk (˜ või ~), mida kasutatakse nasaalsust või palatalisatsiooni tähistava diakriitilise märgina, asendusmärgina vms. Märgi nimetus tuleb hispaania ja portugali keele kaudu ladinakeelsest sõnast titulus, mis tähendab pealkirja, pealekirjutust. Märgi algne funktsioon oli näidata lühendatust või väljajättu, mis hoidis kirjutaja vaeva, tinti ja pärgamenti kokku. Keskaegsetes kirjutistes on selline kasutus sage. Näiteks Anno Domini võidi kirjutada Ao Dñi.
Nigeri-Kordofani keeled

Nigeri-Kordofani hõimkond (ka Nigeri-Kongo keeled) on keelekooslus, mille pakkus 1963. aastal välja Joseph Greenberg. See keelekooslus hõlmab Greenbergi järgi Nigeri-Kongo keeli ja Kordofani keeli.
Heinrich XV

Heinrich XV nimelised monarhid: Heinrich XV oli Baieri hertsog 1312–1333 Heinrich XV von Plauen oli Reußi vürst ja Lombardia-Veneetsia asekuningas 1814–1815 Heinrich